Oudisies snoer stemme saam | Netwerk24
Oudisies snoer stemme saam
Die huidige Cisticola Cantans-vrouekoor. Foto: Verskaf
Vroue tussen 16 en 60 word genooi om 'n oudisie af te lê vir die Cisticola Cantans-vrouekoor van Bloemfontein.
"Die koor is in 2018 gestig en het ontstaan as 'n groep vroue wat lief is vir musiekmaak en koorsang," sê dr. Joanita Erasmus-Alt, dirigent van die koor.
"Baie van die lede is lewenslange vriende en die koor bied moeders en dogters die geleentheid om saam te sing en die vreugde van musiek te ervaar."
Die repertoire van die koor is verteenwoordigend van die ryk kulturele verskeidenheid van Suid-Afrika en die internasionale gemeenskap en wissel van tradisionele koormusiek en nuwe komposisies tot verwerkings van gewilde Suid-Afrikaanse luisterliedjies. Die musikale talent van lede op instrumente soos die viool, saksofoon en dwarsfluit word dikwels ingespan.
Die koor tree hoofsaaklik op uitnodiging op.
In 2018 het die vroue aan die Internasionale Kersmusiekkompetisie in Krakow, Pole, deelgeneem en 'n tweede plek in die afdeling vir kamerkore behaal. In Oktober vanjaar gaan die koor deelneem aan die Songs of Praise-geleentheid onder leiding van die dirigent Richard Cock.